text: অনুকূলচন্দ্র চক্রবর্তী যিনি ঠাকুর অনুকূলচন্দ্র নামেও পরিচিত (১৪ সেপ্টেম্বর ১৮৮৮ - ২৬ জানুয়ারি ১৯৬৯) ছিলেন একজন বাঙালি ধর্মগুরু। অনুকূলচন্দ্র সৎসঙ্গ নামক সংগঠনের প্রবর্তক। তিনি ব্রিটিশ ভারতের বঙ্গ প্রদেশের পাবনা জেলার হিমায়তপুরে জন্মগ্রহণ করেন, যা বর্তমানে বাংলাদেশের অন্তর্গত। ঝাড়খণ্ডের দেওঘরে মৃত্যুবরণ করেন।
  
  প্রাথমিক জীবন
  
  অনুকুলচন্দ্র ১৮৮৮ সালের ১৪ সেপ্টেম্বর বঙ্গ প্রদেশের পাবনা জেলার হিমায়তপুর গ্রামে জন্মগ্রহণ করেন। তাঁর পিতা হলেন শিবচন্দ্র চক্রবর্তী এবং মাতা হলেন মনমোহিনী দেবী। ১৮৯৩ সালে তিনি হিমায়তপুর গ্রামের প্রাথমিক বিদ্যালয়ে আনুষ্ঠানিক শিক্ষা শুরু করেন। ১৮৯৮ সালে তিনি পাবনা ইনস্টিটিউটে ভর্তি হন এবং সেখানে অষ্টম শ্রেণি পর্যন্ত পড়াশোনা করেন। তিনি অমিতাবাদের রায়পুর উচ্চ বিদ্যালয়ে অল্প সময়ের জন্য পড়েন এবং তারপরে পশ্চিমবঙ্গের ২৪ পরগনার নাইহাটি উচ্চ বিদ্যালয়ে ১৯০৫ সাল পর্যন্ত পড়াশোনা করেন। পরে তিনি কলকাতা ন্যাশনাল মেডিকেল কলেজে ভর্তি হন।
  
  রচিত বই 
  অনুকূলচন্দ্র ঠাকুর প্রায় ৪৬টি পুস্তক রচনা করেন। এগুলোতে ধর্মশিক্ষা, সমাজ সংস্কার প্রচলন প্রভৃতি বিষয়ে আদর্শ ও উপদেশসমূহ বর্ণিত হয়েছে। এর মধ্যে উল্লেখযোগ্য:-
   সত্যানুসরণ
   পুণ্যপুথি
   অনুশ্রুতি (৬ খন্ড)
   চলার সাথী
   শাশ্বতী (৩ খন্ড)
   বিবাহ বিধায়না, 
   সমাজ সন্দীপন, 
   যতি অভিধর্ম
  
  তথ্যসূত্র
  
  বহিঃসংযোগ
   
  
  বিষয়শ্রেণী:বাঙালি ধর্ম সংস্কারক
  বিষয়শ্রেণী:১৮৮৮-এ জন্ম
  বিষয়শ্রেণী:১৯৬৯-এ মৃত্যু
  বিষয়শ্রেণী:পাবনা জেলার ব্যক্তি
  বিষয়শ্রেণী:বাঙালি হিন্দু
  বিষয়শ্রেণী:শ্রীশ্রীঠাকুর অনুকূলচন্দ্র
  বিষয়শ্রেণী:হিন্দু দার্শনিক
  বিষয়শ্রেণী:ভারতীয় হিন্দু আধ্যাত্মিক শিক্ষক
  বিষয়শ্রেণী:বাঙালি ব্যক্তি
  বিষয়শ্রেণী:১৯শ শতাব্দীর ভারতীয় ধর্মীয় নেতা
title: ঠাকুর অনুকূলচন্দ্র